দিনাজপুরে শিশু ধর্ষন চেষ্টা মামলায় সাজা

Thu, 22 May 2025 11:07:58 +0000

স্টাফ রিপোর্টার > দিনাজপুরে শিশু ছাত্রীকে ধর্ষন চেষ্টা মামলায় অপরিনত বয়সি গৃহ শিক্ষককে ১ বছরের আটকাদেশ ১ হাজার টাকা জরিমানার আদেশ দিয়েছেন দিনাজপুরের নারী ও শিশু নির্যাতন দমন ট্রাইব্যুনাল আদালতের বিচারক হুমায়ুন কবির। আজ বৃহস্পতিবার ওই রায় ঘোষনা করেছেন তিনি।
মামলায় সরকার পক্ষের পাবলিক প্রসিকিউটর এ্যাডভোকেট নাগমা পারভীন জেবা জানান, জেলার পাবর্তীপুরের উত্তর ধোপাকল বালাপাড়ার মানিক মিয়ার ছেলে ৯ বছর বয়সি একজন ছাত্রীকে গৃহশিক্ষক হিসেবে পাঠদানের সময় ছাত্রীকে ধর্ষন চেষ্টার ২০০০ সালের নারী নির্যাতন দমন আইনের ৯(৪)(খ) ধারায় অভিযোগ প্রমানিত হয়েছে। বিচারক তাকে শিশু আইনের ২০১৩ এর ৩৪(১) ধারা মতে ১ বছরের আটকাদেশ এবং ১ হাজার টাকা জরিমানা করেছেন। অনাদায়ে তাকে আরো ১ মাসের আটকাদেশ দিয়েছেন। তবে মামলা চলাকালিন সময় আটক থাকলে ঘোষিত আটকাদেশ থেকে সেই দিনগুলো বাদ যাবে।
###